Del Rosario Christian Institute Aralin 3: Kapag Palabasa, Talino ay Mahahasa Ang Pagbabasa ay nakakatulong upang kaalaman ay mahasa. #DRCilearn
Panimula Sa iyong kwaderno, iguhit ang sa loob ng kahon ang dalawa sa paborito mong mga aklat. Isulat ang pamagat ng mga ito sa ibaba. Basahin at Unawain Mahilig ka bang magbasa ng aklat? Ano - ano na ang mga aklat na iyong nabasa? Halina at basahin natin ang kwento ng magkapatid na sina Leo at Lea. #DRCilearn
Isinama ni Leo ang kanyang kapatid na si Lea sa pampublikong silid-aklatan sa kanilang baranggay. "Kuya Leo, nakita mo po na ba ang aklat na hinahanap mo?" tanong ni Lea. "Oo, nakita ko na ang aklat na kailangan ko," sagot ni Leo. "Magbasa ka muna ng aklat, Lea, habang sinusulat ko ang sagot sa aking takdang - aralin," wika ni Leo. Tahimik na nagbasa si Lea ng mga tala sa isang diksiyonaryo. Pagkatapos magsulat ni Leo, lumabas na sila ng silid - aklatan. "Napakarami pala talagang aklat doon, Kuya Leo," wika ni Lea. "Iba't ibang uri ng aklat at iba pang babasahin ang makikita sa silid-aklatan. May aklat na malaki, mayroon din namang maliit. Ang ibang aklat ay may iba't ibang kulay at hugis. Ang ibang aklat ay makapal, mayroon din namang manipis. Nasusulat din ang nilalaman ng aklat sa iba't ibang wika. Mayroon ding mababasang mga diyaryo at magasin sa silid - aklatan." paliwanag ni Leo sa kapatid. " May silid-aklatan din sa inyong paaralan, hindi ba? tanong ni Leo kay Lea. #DRCilearn
"Opo, Kuya Leo. Ilang beses pa lang po akong nakapunta roon. Sa Lunes po, pupunta ako at manghihiram ng aklat, Kuya Leo." sagot ni Lea. "Tama iyan, Lea. Marami kang matututuhan sa iyong pagbabasa. Sa ganitong gawain, madaragdagan ang iyong kaalaman tungkol sa mga bagay at sa iyong paligid," huling wika ni Leo. #DRCilearn
Makabuluhang Talakayan Basahin at unawain ang kahulugan ng bawat salita. TALA: Salita at Kahulugan diksiyonaryo - aklat na naglalaman ng mga salita at mga kahulugan nito. diyaryo - babasahin na naglalaman ng mga balita o pangyayari sa paligid silid-aklatan - isang silid kung saan matatagpuan ang iba't ibang uri ng aklat at iba pang babasahin. Pagsipat at Pagsuri Basahin ang tanung at sagutan. Isulat sa inyong kwaderno ang tamang sagot. 1. Saan nagpunta ang magkapatid na Leo at Lea? 2. Bakit sila nagpunta roon? 3. Ano-ano ang mga nakita ng magkapatid sa kanilang pinuntahan?_______________________________ 4. Ano ang natutuhan ni Lea sa kanyang kapatid? 5. Bakit mahalaga ang pagbabasa? #DRCilearn
Aralin sa Wika Ang aklat ay may iba't ibang bahagi. Basahin ang katuturan ng bawat bahagi nito. 1. Pabalat - Ito ang takip ng aklat. Nakasulat dito ang pamagat ng aklat, pangalan ng may-akda at ilustrador. 2. Pahina ng Pamagat - Ito ang unang pahina ng aklat. Dito nakasulat ang pamagat ng aklat, pangalan ng may - akda at ang naglimbag nito. 3. Pahina ng Karapatang-ari - Dito makikita ang pangalan ng naglimbag ito ipinalimbag. ng aklat at kailan
4. Paunang Salita - Dito nakasulat ang layunin ng may akda pagkakasulat sa aklat at kung para kanino ang aklat. sa 5. Talaan ng Nilalaman - Nakatala rito ang mga paksang tinatalakay at ang pahina kung saan makikita ang bawat isa. 6. Katawan ng Aklat - Dito matatagpuan ang mga aralin at ang paksang tinatalakay sa bawat isa. 7. Talahuluganan - Dito nakasulat ang kahulugan ng mga salitang mahirap maunawan. Ang mga salita ay nakaayos paalpabeto. Matatagpuan ang talahulugan sa huling bahagi ng aklat. #DRCilearn
Tandaan Ang aklat ay may iba't ibang bahagi: Pabalat, Pahina ng Pamagat, Pahina ng Karapatang-ari, Paunang Salita, Talaan ng Nilalaman, Katawan ng Aklat, at Talahulugan. Pagsasanay sa Wika A. Sa inyong kwaderno, isulat ang bahagi ng aklat na inilarawan sa bawat bilang. ______________1. Nakasaad dito ang layunin sa pagkakasulat ng aklat. ______________2. Ito ang takip ng aklat ______________3. Makikita rito ang pangalan ng may-akda. ______________4. Matatagpuan dito ang pahina ng mga paksang tinatalakay sa aklat. ______________5. Nakasaad dito kung kailan ipinalimbag ang aklat. B. Sa inyong kwaderno, isulat ang pamagat ng iyong paboritong aklat at ang may akda nito. #DRCilearn